Osnovna škola Ivana Mažuranića

 Vinkovci

 KLASA:003-08/17-01/01

 URBROJ:2188-23-17-2

 Vinkovci, 20. rujna 2017.

 Z A P I S N I K

 sa sjednice Vijeća roditelja održane 20. rujna 2017.

Prisutni većina članovi Vijeća roditelja – ukupno 15 roditelja. Opravdano odsutni: Luburić, Miličević.

Sjednica je započela s radom u 18,00 sati.

 Dnevni red:

1. Konstituiranje Vijeća roditelja za školsku 2017./18. godinu.

2. Školski kurikulum za školsku 2017./18. godinu –mišljenje.

3. Godišnji plan i program rada škole za školsku 2017./18. godinu –mišljenje.

4. Izvješće ravnateljice o realizaciji Školskog kurikuluma i Godišnjeg plana i programa rada za proteklu školsku godinu.

5. Različito

Zapisničar sjednice je tajnica Katica Šimunić.

Ravnateljica škole Marina Markić pozdravila je prisutne te evidentirala roditelje i ustanovila da je prisutna potrebna većina.

Točka 1.) Ravnateljica se obratila prisutnima i upoznala ih s odredbama članka 137. Zakona o odgoju i obrazovanju u osnovnoj i srednjoj školi koji govori o načinu ustrojavanja Vijeća roditelja.

Nakon što je svaki razredni odjel izabrao svog predstavnika u Vijeće roditelja potrebno je izvršiti konstituiranje izborom predsjednika i zamjenika predsjednika VR.

Ravnateljica je zamolila prisutne da predlože nekoga od prisutnih ili da se sami predlože.

Gospođa Ana Gale predložena je za predsjednicu, a gospođa Dubravka Ambruš Štrk za zamjenicu. Prijedlog je jednoglasno prihvaćen.

Vođenje sjednice preuzela je gospođa Ana Gale.

Točka 2.) Predsjednica VR dala je riječ ravnateljici koja se obratila prisutnima i započela s čitanjem pojedinih dijelova Školskog kurikuluma kako bi ih upoznala s prijedlogom Školskog kurikuluma za 2017./18. školsku godinu. Navodila je sve planirane aktivnosti u izbornoj nastavi, dodatnoj i dopunskoj nastavi kao i izvan nastavnim aktivnostima. Nakon toga zamolila je prisutne da iznesu svoje mišljenje.

Svi su se pozitivno izjasnili.

Točka 3.) Ravnateljica je sada pristupila čitanju pojedinih odredbi prijedloga Godišnjeg plana i programa rada za 2017./18. školsku godinu.

Posebnu pozornost obratila je na broj učenika i odjela, kalendar rada, trenutnu strukturu zaposlenih kao i na uređenje školskog prostora.

Svi prisutni su izrazili pozitivno mišljenje.

Točka 4.) Ravnateljica se obratila prisutnima kako bi im pročitala izvješće o radu za proteklu školsku godinu i izrazila zadovoljstvo učinjenim.

Članovi Vijeća roditelja zadovoljni su navodima iz izvješća.

Točka 5.) Pod ovom točkom za riječ se javila gospođa Dubravka Ambruš-Štrk koja je zamolila prisutne članove, da koliko mogu svojim osobnim angažmanom i utjecajem pridonijeti poboljšanju prometne regulacije kod pristupa školi, jer vozači ne poštuju ograničenja brzine. Imenovana predlaže da se postave tzv. ležeći policajci na nekoliko mjesta i da se izgradi nogostup na zelenoj površini koja je uz dvorište škole. Treba pohvaliti što je do sada napravljeno na prilazima školi od strane vojarne, ali isto tako treba poboljšati prilaz od ulice J. Matasovića. Primjedbi je bilo i na održavanje nogostupa na mostu preko Bosuta osobito u vrijeme kiše i snijega.

Ravnateljica je obećala uputiti, u ime roditelja i škole, zahtjev Odjelu za komunalno uređenje grada Vinkovaca kako bi iznašli najbolje rješenje.

Bilo je nakon toga postavljeno pitanje vezano uz školsku preobuću, kakva može biti?. Ravnateljica je odgovorila da je najpogodnija lakša obuća, koja ne može biti tenisica.

Sjednica je završila s radom u 19,00 sati.

 Zapisničar:

 Predsjednica Vijeća roditelja:

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Katica Šimunić Ana Gale